‘বাজল তোমার আলোর বেনু’ মহালয়া আসলে মনে হয় পূজো চলে আসল। ভোর বেলা উঠেন রেডিও তে মহালয়া শুনার সে যে কি আনন্দ। কাউকে ডাকতে হতো না, নিজে নিজে উঠে যেতাম সেই কবে কখন কতদিন আগের রেকর্ডিং করা মহালয়া এখনও যেন নতুন সুরে বাজে। মহালয়ার ১০ দিন পর মূল পূজা শুরু হয়। সপ্তমী, অষ্টমী, নবমী, তারপর দশমী। আমরা ভোরে উঠে স্নান সেরে পূজার ফুল তুলে মন্দিরে যেতাম। ১০৮টি পদ্ম ফুল ফুটাতে হত। মাইকে বাজত পূজার গান। অঞ্জলি শেষে প্রসাদ নিরে ঘরে ফেরা। সারাবছর টাকা জমিয়ে রাখতাম পূজার সময় বাজি কিনব, আইসক্রিম, হাওয়াই মিঠাই, কিনব বলে। মা বড় একটা কাপড় কিনে তা দিয়ে সব ভাই বোন দের একই রকমের জামা বানিয়ে দিত সেই একটা জামা দিয়ে পুরো পূজা শেষ। এখন দশটা শাড়িতেও সেই আনন্দ, সেই সুখ খুঁজে পাই না। রাতে সবাই মিলে পূজা দেখতে যাওয়া, মন্দিরে ধনুচি নাচ, ঢাক বাজানোর প্রতিযোগিতা। সবাই ধনুচি নাচ আর ঢাক বাজানোর মধ্যে হত নাচ। মণ্ডপে, মণ্ডপে প্রসাদ দেওয়া হত ও প্রসাদ খেয়ে আমরা পুজা দেখতাম।